
ΤΕΥΧΟΣ ΔΕΥΤΕΡΟ Αρ. Φύλλου 2146 

6 Νοεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσί¬ 
ας του Δημοτικού Παιδικού Σταθμού Δήμου Ψυ¬ 
χικού. 1 

Τροποποίηση της υπ’ αριθμ. ΓΠΑΚ/2136/ΝΝ80911/ 


ν. 1892/ 90/17.12.1996 απόφασης, με την οποία 
έχει υπαχθεί επένδυση της εταιρείας «ΒΙΟΤΕΧΝΙ¬ 
ΑΣ ΠΑΡΑΓΩΓΗΣ ΝΕΡΟΥ-ΑΝΑΨΥΚΤΙΚΩΝ 3ΑΝΤΕ 
ΗΕΙ.Ι.Α3 Α.Ε.» με δ.τ. «3ΑΝΤΕ ΗΕΙ.Ι.Α5 Α.Ε.» στις 

διατάξεις του ν. 1892/1990. 2 

Απόκτηση Ελληνικής Ιθαγένειας της Ομογενούς Το- 

πουρίτζε Μάρθας του Μάρκ κ.λπ. 3 

Τροποποίηση - Ο.Ε.Υ. του Δήμου Λασιώνος. 4 

Έγκριση συμβάσεων μίσθωσης έργου στο Πνευμα¬ 
τικό Κέντρο Δήμου Ευκαρπίας. 5 

Τροποποίηση του Ο.Ε.Υ του Δήμου Αίπειας. 6 

Τροποποίηση του Ο.Ε.Υ. του Δήμου Μεθώνης. 7 


ΑΠΟΦΑΣΕΙ Σ 

Αριθμ. 37041 (1) 


Τροποποίηση του Οργανισμού Εσωτερικής Υπηρεσίας 
του Δημοτικού Παιδικού Σταθμού Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007. 

2. Τις διατάξεις του αρθ. 8 του ν. 2503/1997. 

3. Τις σχετικές διατάξεις του άρθρου 239 του Δ.Κ.Κ. 
(ν. 3463/2006). 

4. Την υπ’ αριθμ. 32/2007 απόφαση του Διοικητικού 
Συμβουλίου του Δημοτικού Παιδικού Σταθμού Δήμου 
Ψυχικού, περί τροποποίησης του Οργανισμού Εσωτε¬ 
ρικής Υπηρεσίας. 

5. Την υπ’ αριθμ. 211/2007 απόφαση Δημοτικού Συμ¬ 
βουλίου του Δήμου Ψυχικού, με την οποία εκφράζει 
σύμφωνη γνώμη για την τροποποίηση του Οργανισμού 
Εσωτερικής Υπηρεσίας του Δημοτικού Παιδικού Σταθ¬ 
μού Δήμου Ψυχικού. 

6. Τη σύμφωνη γνωμοδότηση του αρμόδιου Υπηρεσι¬ 
ακού Συμβουλίου που διατυπώθηκε στο 22/2007 πρα¬ 
κτικό του. 


7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 32/2007 απόφαση του Διοι¬ 
κητικού Συμβουλίου του Δημοτικού Παιδικού Σταθμού 
Δήμου Ψυχικού και την επ’ αυτής γνώμη του Δημοτικού 
Συμβουλίου Ψυχικού που διατυπώθηκε στην υπ’ αριθμ. 
211/2007 απόφαση Δημοτικού Συμβουλίου, περί τρο¬ 
ποποίησης του Οργανισμού Εσωτερικής Υπηρεσίας, η 
τελική μορφή του οποίου έχει ως εξής: 

Άρθρο 1 

Ο Δημοτικός Παιδικός Σταθμός Ψυχικού είναι Ν.Π.Δ.Δ. 
που συστήθηκε με την υπ’ αριθμ. οικ. 12023/1997 και 
5159/1998 απόφαση του Γενικού Γραμματέα της Πε¬ 
ριφέρειας Αττικής, που δημοσιεύθηκε στο υπ’ αριθμ. 
206/5.3.1998 τ.Β' και διέπεται από τις διατάξεις του 
ν. 3463/2006. 

Αρθρο 2 

Σκοπός του Δημοτικού Παιδικού Σταθμού είναι να 
παρέχει αγωγή στα παιδιά της προσχολικής ηλικίας 
ώστε: 

Α) Να τα βοηθήσει ν’ αναπτυχθούν ολόπλευρα και 
ισόρροπα σωματικά, νοητικά, συναισθηματικά και κοι¬ 
νωνικά. 

Β) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, να ενημερώνει και να προβληματίζει 
τους γονείς των παιδιών σε θέματα παιδαγωγικής και 
παιδικής ψυχαγωγίας). 

Αρθρο 3 

Διάρθρωση υπηρεσιών 

Η υπηρεσία του Ν.Π. υπό την επωνυμία «Δημοτικός 
Παιδικός Σταθμός Ψυχικού» συγκροτείται σε Δ/νση Παι¬ 
δικού Σταθμού με τα παρακάτω τμήματα. 

Α) Τμήμα Προσχολικής Αγωγής 

Β) Τμήμα Διοικητικού - Οικονομικού 

Αρθρο 4 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει 
το παιδαγωγικό έργο του Σταθμού και γενικά μεριμνά 
για την εύρυθμη λειτουργία του σύμφωνα με τον ισχύ- 
οντα κανονισμό. 

Β) Το Τμήμα Προσχολικής Αγωγής επιμελείται την 
παροχή σύγχρονης προσχολικής αγωγής στα φιλοξε¬ 
νούμενα παιδιά σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

Αρθρο 5 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδαγωγικής και της Ψυχο¬ 
λογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των τμημάτων. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

- τον αριθμό και τις ειδικότητες του προσωπικού, που 
είναι αναγκαίο προκειμένου να διασφαλιστεί η εύρυθμη 
λειτουργία του, 

- το παιδαγωγικό υλικό και τον πόσης φύσεως εξο¬ 
πλισμό, 

- τις απαραίτητες εργασίες για την επισκευή και συ¬ 
ντήρηση των κτιρίων, 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μη δημιουργούνται λειτουργικά προ¬ 
βλήματα στο Σταθμό. 

6. Εγκρίνει και υπογράφει τα αιτήματα των προϊστα¬ 
μένων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού. 

Άρθρο 6 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα παιδιά σε συνεργασία με το παιδαγω¬ 
γικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί όλα τα απαραίτητα βιβλία. 

Αρθρο 7 

Καθήκοντα Προϊσταμένου 
Τμήματος Διοικητικού-Οικονομικού 

1. Είναι υπεύθυνος για την προμήθεια και τον έγκαι¬ 


ρο εφοδιασμό του Σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κλπ. του προσωπικού. 

4. Συνεργάζεται με τον Διευθυντή για την κατάρτιση 
του προϋπολογισμού - απολογισμού -ισολογισμού. 

5. Τηρεί όλα τα απαραίτητα βιβλία. 

Αρθρο 8 

Οι θέσεις προσωπικού ορίζονται από έξι (6) σε επτά 
(7) χωρίς να υπολογίζονται οι προσωποπαγείς θέσεις 
που είναι τέσσερις (4), ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 5 

Βαθμός Δ'-Α' 

Η 1η θέση κατέχεται από την Ανδριώτη Ειρήνη 
και οι 2 κατέχονται από προσωποπαγείς θέσεις 

2. ΚΛΑΔΟΣ ΔΕ ΚΑΙ ΒΟΗΘΩΝ-ΒΡΕΦΟΚΟΜΩΝ-ΠΑΙΔΟ- 
ΚΟΜΩΝ 

Θέσεις 2 
Βαθμός Δ'-Α' 

Οι 2 θέσεις κατέχονται από την Γ κουνέλα Ευαγγελία 
και Μπασάνου Αικατερίνη 

3. ΚΛΑΔΟΣ ΔΕ ΔΙΟΙΚΗΤΙΚΩΝ-ΓΡΑΜΜΑΤΕΩΝ 
Θέση 1 

Βαθμός Δ'-Α' 

4. ΚΛΑΔΟΣ ΔΕ32 ΜΑΓΕΙΡΩΝ 
Θέση 1 

Βαθμός Δ'-Α' 

Η θέση αυτή κατέχεται από προσωποπαγή θέση 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Βαθμός Ε'-Β' 

Η 1η θέση κατέχεται από την Κουρτέσα Τριάδα 
και η 2η θέση κατέχεται από προσωποπαγή θέση 
Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Εκτός των ανωτέρω, στον παρόντα Ο.Ε.Υ. προβλέ- 
πονται και οι ακόλουθες προσωρινές προσωποπαγείς 
θέσεις του προσωπικού, που μετατάχθηκε αυτοδικαίως 
στον Δημοτικό Παιδικό Σταθμό Ψυχικού ΦΕΚ 90/30.4.2001 
σύμφωνα με τις διατάξεις του άρθρου 26 του Δ.Κ.Κ. και 
του άρθρου 26 του ν. 2880 (ΦΕΚ 9/30.1.2001) 

ΜΟΝΙΜΟ ΠΡΟΣΩΠΙΚΟ 

1. Τ.Ε. ΒΡΕΦΟΝΗΠΙΟΚΟΜΙΑΣ 

Θέσεις 2 που κατέχονται από την Μήτσιου Σπυριδούλα 
και την Ψαράκου Φωτεινή 

2. Δ.Ε. 32 ΜΑΓΕΙΡΩΝ 

Θέση 1 που κατέχεται από την Παρασκευοπούλου 
Αναστασία 

3. Υ.Ε. 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 1 που κατέχεται από την Λατσού Γεωργία 
Γ' ΕΠΟΧΙΚΟ ΠΡΟΣΩΠΙΚΟ 

1. Τ.Ε. 9 ΒΡΕΦΟΝΗΠΙΟΚΟΜΙΑΣ Θέσεις 3 

2. ΚΛΑΔΟΣ Δ.Ε.8 ΒΟΗΘΩΝ-ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις 3 

3. Δ.Ε. ΔΙΟΙΚΗΤΙΚΟΥ-ΛΟΓΙΣΤΙΚΟΥ 
Θέση 1 

4. Υ.Ε.14 ΒΟΗΘΟΣ ΜΑΓΕΙΡΟΥ 

Θέση 1 

5. Υ.Ε.16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 2 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μό¬ 
λις κενωθούν με οποιοδήποτε τρόπο σε θέσεις κλάδου 
ΤΕ9 Βρεφονηπιοκόμων σύμφωνα με τις διατάξεις του 
άρθρου 35 ν. 2646/1998. 

Αρθρο 9 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο υπηρετούν στο 
Ν.Π.Δ.Δ. υπάλληλοι των κλάδων Τ.Ε. Βρεφονηπιοκομίας, 
ως προϊστάμενοι της Διεύθυνσης του Παιδικού Σταθμού 
καθώς και του Τμήματος Προσχολικής Αγωγής επιλέγο¬ 
νται από τους κλάδους Τ.Ε.9 Βρεφονηπιοκομίας. 

Μετά την κατάργηση των προσωποπαγών θέσεων, 
προϊστάμενοι κρίνονται υπάλληλοι του κλάδου Τ.Ε. Βρε¬ 
φονηπιοκομίας. 

2. Προϊστάμενος του Τμήματος Διοικητικού-Οικονο- 
μικού επιλέγεται υπάλληλος του Δ.Ε. Διοικητικού-Λο- 
γιστικού. 

Άρθρο 10 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Αρθρο 11 

Το Ν.Π.Δ.Δ. μπορεί να έχει εξωτερικούς συνεργάτες 
με σύμβαση μίσθωσης έργου των οποίων τα καθήκοντα 
και οι υποχρεώσεις ρυθμίζονται από το εκάστοτε Δ. 
Συμβούλιο. 

Αρθρο 12 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο, καλύπτουν όλους 
τους εργαζόμενους στο Ν.Π.Δ.Δ, ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμή- 
ματα, γίνεται πάντοτε με απόφαση του Προέδρου του 
Δ.Σ. του Ν.Π.Δ.Δ., ανάλογα με τις ανάγκες των υπηρε¬ 
σιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κ.λ.π.) 

Προϊστάμενοι Διευθύνσεων και Τμημάτων ορίζονται 
πάντοτε με απόφαση Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 


Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προ¬ 
ϋπολογισμού του οικονομικού έτους 2007 ο οποίος ενι- 
σχύεται από τους ΚΑΠ, τροφεία κ.λ.π. ύψους 392.299,00 
ΕΥΡΩ περίπου. Οι προσλήψεις των προυπολογισθέντων 
υπαλλήλων θα γίνονται εντός των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

( 2 ) 

Τροποποίηση της υπ’ αριθμ. ΓΠΑΚ/2136/ΝΝ80911/ν. 1892/ 
90/17.12.1996 απόφασης, με την οποία έχει υπαχθεί 
επένδυση της εταιρείας «ΒΙΟΤΕΧΝΙΑΣ ΠΑΡΑΓΩ¬ 
ΓΗΣ ΝΕΡΟΥ-ΑΝΑΨΥΚΤΙΚΩΝ 3ΑΝΤΕ ΗΕΙΙΑ3 Α.Ε.» 
με δ.τ. «3ΑΝΤΕ ΗΕϋ_Α3 Α.Ε.» στις διατάξεις του 
ν. 1892/1990. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’αριθμ. ΓΠΑΚ/5222/ΝΝ80911/ν. 1892/90/16.8.2007 
απόφαση του Γ ενικού Γ ραμματέα Περιφέρειας Ανατο¬ 
λικής Μακεδονίας Θράκης τροποποιήθηκε η υπ’ αριθμ. 
ΓΠΑΚ/2136/ΝΝ80911/ν.1892/9 0/17.12.1996 απόφαση υπα¬ 
γωγής και εγκρίθηκε η αναμόρφωση του κόστους της 
επένδυσης της εταιρείας «ΒΙΟΤΕΧΝΙΑΣ ΠΑΡΑΓΩΓΗΣ 
ΝΕΡΟΥ-ΑΝΑΨΥΚΤΙΚΩΝ 3ΑΝΤΕ ΗΕΙΕΑ3 Α.Ε.» με δια¬ 
κριτικό τίτλο «3ΑΝΤΕ ΗΕϋ_Α3 Α.Ε.», που αναφέρεται 
στην επέκταση - εκσυγχρονισμό μονάδας Παραγω¬ 
γής αναψυκτικών και απόσταξης νερού στην Λευκίμη 
Ν Έβρου συνολικού κόστους 760.030,80 € με ποσοστό 
επιχορήγησης 62% επί του συνολικού κόστους δηλαδή 
συνολικό ποσό επιχορήγησης 471.219,10 € και ποσοστό 
επιδότησης επιτοκίου 62% για τραπεζικό δάνειο ποσού 
136.805,54€. 

Ημερομηνία γνωμοδότησης της Επιτροπής 21.6.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΥΔΟΞΙΑ ΓΕΛΑΤΟΥ 

-♦- 

(3) 

Απόκτηση Ελληνικής Ιθαγένειας της Ομογενούς 
Τοπουρίτζε Μάρθας του Μάρκ κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ -ΘΡΑΚΗΣ 

Με την υπ’ αριθμ. 4860/19.10.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν. 3284/2004 (ΦΕΚ 217/10.11.2004 
τ. Α') και τη σχετική περί μεταβίβασης αρμοδιοτήτων 
απόφαση του Γενικού Γραμματέα της Π.Α.Μ.Θ., γίνε¬ 
ται αποδεκτή η από 11.9.2006 αίτηση της ομογενούς 
Τοπουρίτζε Μάρθας του Μάρκ, περί αποκτήσεως της 
Ελληνικής Ιθαγένειας και τον εξελληνισμό του επωνύμου 
της από Τοπουρίτζε σε Τοπουρίδου. 

Με την υπ’ αριθμ. 4861/19.10.2007 απόφαση της Προ¬ 
ϊστάμενης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν. 3284/2004 (ΦΕΚ 217/10.11.2004 
τ. Α') και τη σχετική περί μεταβίβασης αρμοδιοτήτων 
απόφαση του Γενικού Γραμματέα της Π.Α.Μ.Θ., γίνεται 
αποδεκτή η από 11.9.2006 αίτηση του Ομογενούς Τοπου- 
ρίτζε Μισαήλ του Ιβάν, περί αποκτήσεως της Ελληνικής 
Ιθαγένειας και τον εξελληνισμό του επωνύμου του από 
Τοπουρίτζε σε Τοπουρίδης. 

Με την υπ’ αριθμ. 4862/19.10.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν.3284/2004 (ΦΕΚ 217/10.11.2004 
τ. Α') και τη σχετική περί μεταβίβασης αρμοδιοτήτων 
απόφαση του Γενικού Γραμματέα της Π.Α.Μ.Θ., γίνε¬ 
ται αποδεκτή η από 18.12.2006 αίτηση της Ομογενούς 
Πουρτουλίδη Μαρίας του Αλέξιου, περί αποκτήσεως 
της Ελληνικής Ιθαγένειας. 

Με την υπ’ αριθμ. 4863/19.10.2007 απόφαση της Προϊ- 
σταμένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και τη 
σχετική περί μεταβίβασης αρμοδιοτήτων απόφαση του 
Γ ενικού Γ ραμματέα της Π.Α.Μ.Θ., γίνεται αποδεκτή η από 
18.12.2006 αίτηση του Ομογενούς Πουρτουλίδη Γιούρι του 
Νόεβ, περί αποκτήσεως της Ελληνικής Ιθαγένειας και τον 
εξελληνισμό του ονοματεπωνύμου του από Πουρτουλίδη 
Γ ιούρι σε Πουρτουλίδης Γ εώργιος. 

Με την υπ’ αριθμ. 4894/22.10.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν. 3284/2004 (ΦΕΚ 217/10.11.2004 
τ. Α') και τη σχετική περί μεταβίβασης αρμοδιοτήτων 
απόφαση του Γ ενικού Γ ραμματέα της Π.Α.Μ.Θ., γίνεται 
αποδεκτή η από 28.3.2006 αίτηση του Ομογενούς Καρα- 
γκεζιάν Αρμεν του Σέργκο και του ανηλίκου τέκνου του 
Αρέν, περί αποκτήσεως της Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 12973 (4) 

Τροποποίηση - Ο.Ε.Υ. του Δήμου Λασιώνος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 10 του ν. 3584/2007 (Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

2. Τις διατάξεις του ν.2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 241/18.8.1998 απόφαση του Γ.Γ.Π.Δ.Ε 
με θέμα «μεταβίβαση αρμοδιοτήτων». 

4. Την υπ’ αριθμ. 5119/1999 απόφασή μας περί« έγκρι¬ 
σης Οργανισμού Εσωτερικής Υπηρεσίας του Δήμου 
Λασιώνος». 


5. Την υπ’ αριθμ. 42/2007 απόφαση του Δημοτικού 
Συμβουλίου του Δήμου Λασιώνος περί τροποποίησης 
Ο.Ε.Υ του Δήμου». 

6. Το υπ’ αριθμ. 19/2007 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στο οποίο γνω- 
μοδοτεί θετικά για την Εγκριση « περί τροποποίησης 
του ΟΕΥ του Δήμου Λασιώνος, αποφασίζουμε: 

Τροποποιούμε την υπ’ αριθμ. 5199/1999 (ΦΕΚ 
1236/16.6.1999) απόφασή μας περί «έγκρισης του Ο.Ε.Υ. 
του Δήμου Λασιώνος», όπως ισχύει σήμερα ως εξής: 

Στο Κεφάλαιο Α» - ΔΙΑΡΘΡΩΣΗ και ΑΡΜΟΔΙΟΤΗΤΕΣ 
ΥΠΗΡΕΣΙΩΝ - Άρθρο 1 «ΔΙΑΡΘΡΩΣΗ ΥΠΗΡΕΣΙΩΝ» 

Προστίθεται και 4η Διοικητική Ενότητα με τίτλο «Αυ¬ 
τοτελές Γ ραφείο Εξυπηρέτησης Πολιτών (Κ.Ε.Π.), και οι 
δραστηριότητες των υπηρεσιών του Δήμου Λασιώνος 
κατανέμονται στις εξής διοικητικές ενότητες: 

Αυτοτελές Γ ραφείο Προγραμμαησμού και προστασί- 
ας/Διαχείρισης Δασών 

Τμήμα Διοικητικών και Οικονομικών Υπηρεσιών 

Τμήμα Τεχνικών Υπηρεσιών και Περιβάλλοντος 

Αυτοτελές Γ ραφείο Εξυπηρέτησης Πολιτών (Κ.Ε.Π.) 

ΤΡΟΠΟΠΟΙΕΙΤΑΙ ο τίτλος του άρθρο 3: ΑΡΜΟΔΙΟ¬ 
ΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ και ΟΙΚΟΝΟΜΙΚΩΝ 
ΥΠΗΡΕΣΙΩΝ και γίνεται: ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ και ΟΙΚΟΝΟΜΙΚΩΝ ΥΠΗΡΕΣΙΩΝ (με τις 
αρμοδιότητες να μένουν ως έχουν) 

ΤΡΟΠΟΠΟΙΕΙΤΑΙ ο τίτλος του άρθρο 4: ΑΡΜΟΔΙΟΤΗΤΕΣ 
ΓΡΑΦΕΙΟΥ ΤΕΧΝΙΚΩΝ ΥΠΗΡΕΣΙΩΝ και ΠΕΡΙΒΑΛΛΟΝΤΟΣ 
και γίνεται «ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ 
ΥΠΗΡΕΣΙΩΝ και ΠΕΡΙΒΑΛΛΟΝΤΟΣ (με τις αρμοδιότητες 
να μένουν ως έχουν) 

Στο Κεφάλαιο Δ' «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» 

Άρθρο 7 

Προστίθενται οι παρακάτω θέσεις: 

Α) Κατηγορία Πανεπιστημιακής Εκπαίδευσης - μία 
(1) θέση Π.Ε Διοικητικών, για την διεκπεραίωση υπο¬ 
θέσεων. 

Β) Κατηγορία τεχνολογικής Εκπαίδευσης - μία (1) 
θέση Τ.Ε Διοικητικών, για την διεκπεραίωση υποθέσε¬ 
ων Κ.Ε.Π. 

Γ) Κατηγορία Τεχνολογικής Εκπαίδευσης - μία (1) θέση 
(Ε -17 - Διοικ/κών - Λογιστών (θέση που υπήρχε αρχικά 
στον Ο.Ε.Υ. αλλά μεταφέρθηκε με την μετάταξη του 
υπαλλήλου 

Άρθρο 8 

Προϊστάμενος Υπηρεσιών 

Στο άρθρο 8 προστίθενται τα ακόλουθα: 

Στις διοικητικές ενότητες των υπηρεσιών του Δήμου 
οι Προϊστάμενοι επιλέγονται από τους εξής κλάδους: 

Α) Στο τμήμα Διοικ/κών και Οικ/κών Υπηρεσιών προ- 
ΐσταται μόνιμος υπάλληλος του κλάδου Π.Ε. 1 και ελ¬ 
λείψει αυτού του κλάδου Τ.Ε 17 και ελλείψει αυτού του 
κλάδου Δ.Ε. 1. 

Β) Στο τμήμα Τεχνικών Υπηρεσιών και Περιβάλλοντος, 
προΐσταται μόνιμος υπάλληλος του κλάδου Π.Ε. και ελ¬ 
λείψει αυτού του κλάδου Τ.Ε. 

Γ) Στο Γ ραφείο Εξυπηρέτησης Πελατών, προΐσταται 
μόνιμος υπάλληλος του κλάδου Π.Ε και ελλείψει αυτού 
του κλάδου Τ.Ε. 

Στον Ο.Ε.Υ. προστίθεται το άρθρο 12 το οποίο έχει 
ως εξής: 

2) Προστίθεται το αρθρ. 12 « ΑΡΜΟΔΙΟΤΗΤΕΣ ΑΥΤΟ¬ 
ΤΕΛΟΥΣ ΓΡΑΦΕΙΟΥ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
(Κ.Ε.Π.) ως εξής: 

- Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικ/ 
κών υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεων τους από τις Υπηρεσίες του Δημοσίου, τα 
στοιχεία των οποίων καταχωρεί σε ειδικό Πρωτόκολλο 
και διαθέτει για τη διευκόλυνση τους, έντυπα αιτήσεων 
σύμφωνα με το αρθρ. 3 και 3 του Κώδικα Διοικητικής 
Διαδικασίας, (ν. 2690/1999). 

Ελέγχει την πληρότητα των αιτήσεων των πολιτών 
σε περίπτωση που για τη διεκπεραίωση της υπόθεσης 
απαιτούνται δικ/κά που δεν υποβάλλονται μαζί για την 
αίτηση, το Κ.Ε.Π. τα αναζητά και τα παραλαμβάνει με 
οποιοδήποτε πρόσφορο τρόπο από τις αρμόδιες υπη¬ 
ρεσίες μετά από εξουσιοδότηση των πολιτών. 

Διαβιβάζει πλήρεις τους φακέλους των υποθέσεων 
των πολιτών στην αρμόδια για τη διεκπεραίωση τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία, και 
πάλι στα Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή με αντικαταβολή. 

Τήρηση πλήρους αρχείου διεκπεραιωμένων υποθέ¬ 
σεων. 

ΕΠΙΠΛΕΟΝ ΤΟ ΚΕΠ ΠΑΡΕΧΕΙ ΚΑΙ ΤΙΣ ΕΞΗΣ ΥΠΗΡΕ¬ 
ΣΙΕΣ: 

- Επικύρωση διοικ/κών εγγράφων 

- Θεώρηση γνησίου υπογραφής 

Χορήγηση παραβολών, κινητών επισήμων και υπεύθυ¬ 
νων δηλώσεων Χορήγηση του αποδεικτικού φορολογι¬ 
κής ενημερότητας, μέσω ηλεκτρονικής διασύνδεσης με 
το σύστημα ΤΑΧΙ3. 

Προωθεί τα αιτήματα στις αρμόδιες για τη διεκπε¬ 
ραίωση τους υπηρεσίες, παρακολουθεί τη διαδικασία 
διεκπεραίωσης και την τήρηση των νόμιμων χρονικών 
προθεσμιών, παραλαμβάνει το σχετικό έγγραφο και 
το αποστέλλει στο Κ.Ε.Π. της αρχικής υποβολής της 
αίτησης. 

Τηρεί τα σχετικά με τη διακίνηση των ανωτέρω ανα- 
φερόμενων αιτήσεων πολιτών στατιστικά στοιχεία, 
υποδέχεται και διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών δι¬ 
αδικασιών. Εκτέλεση οποιοσδήποτε νέας αρμοδιότητας 
ανατίθεται στο Κ.Ε.Π. 

Κατά τα λοιπά Κεφάλαια και Αρθρα, ο Οργανισμός 
Εσωτερικής Υπηρεσίας του Δήμου ισχύει ως έχει. 

Από την παρούσα τροποποίηση του Οργανισμού Εσω¬ 
τερικής Υπηρεσίας του Δήμου, προκύπτει επιπλέον δα¬ 
πάνη για τον προϋπολογισμό του Δήμου η οποία ανέρ¬ 
χεται στο ποσό των 40.000,00 € και έχει προβλεφθεί η 
συγκεκριμένη πίστωση στους Κωδικούς Αριθμούς: Κ.Α 
00/6131.01 , και Κ.Α 10/6011 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 23 Οκτωβρίου 2007 

Ο Γενικός Γραμματέας Περιφέρειας 
ΣΠ. ΣΠΥΡΙΔΩΝ 


Αριθμ. οικ. 33675 (5) 

Έγκριση συμβάσεων μίσθωσης έργου στο Πνευματικό 
Κέντρο Δήμου Ευκαρπίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις (ΦΕΚ 206/Α/1997), β) των άρθρων 
6 παρ. 10 και 7 παρ. 1 του ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107/Α/1997) και γ) τις διατάξεις του άρθρου 27 του 
ν. 2081/1992 (ΦΕΚ/154/1992) αναφορικά με τον έλεγχο 
των δαπανών που προκαλούν οι κανονιστικές διοικη¬ 
τικές πράξεις 

2. Την Π.Υ.Σ 33/2006 (Φ.Ε.Κ. 280/τ.Α728.12.2006) που 
αφορά την αναστολή διορισμών και προσλήψεων στο 
δημόσιο τομέα. 

3. Το υπ’ αριθμ. οικ. 49010/30.8.2007 έγγραφο του 
Υπουργείου Εσωτερικών Δημόσιας Διοίκησης και Απο¬ 
κέντρωσης με το οποίο γίνεται γνωστό ότι με την υπ’ 
αριθμ. ΔΙΠΠ/Φ.ΕΓΚΡ.1/442/15409/15410/148-2007 απόφαση 
της επιτροπής του άρθρου 2 παραγρ. 1 της 33/27.12.2006 
Π.Υ.Σ. και την υπ’ αριθμ. 46572/30.8.2007 απόφαση κα¬ 
τανομής του Υφυπουργού Εσωτερικών Δημόσιας Διοί¬ 
κησης και Αποκέντρωσης, εγκρίθηκαν για τους πρωτο¬ 
βάθμιους Ο.Τ.Α. της Περιφέρειας Κεντρικής Μακεδονίας 
οι συμβάσεις μίσθωσης έργου για ένα (1) έτος και για 
τις οποίες είχαν υποβληθεί σχετικά αιτήματα. 

4. Το υπ’ αριθμ. 16137/23.5.2007 έγγραφό μας που αφο¬ 
ρά την εισήγησή μας για την απασχόληση προσωπικού 
με σύμβαση μίσθωσης έργου στο Πνευματικό Κέντρο 
Δήμου Ευκαρπίας. 

5. Την υπ’ αριθμ. 12/2007 απόφαση του Διοικητικού 
Συμβουλίου του Πνευματικό Κέντρο Δήμου Ευκαρπίας 
για τη σύναψη συμβάσεων μίσθωσης έργου, με πρόβλε¬ 
ψη στους αντίστοιχους κωδικούς του προϋπολογισμού 
του Πνευματικού Κέντρου Δήμου Ευκαρπίας έτους 2007, 
συνολικού ποσού 161.500,00 €, για την αντιμετώπιση της 
δαπάνης των συμβάσεων αυτών. 

6. Την από 30.4.2007 γνωμοδότηση της δικηγόρου Μα¬ 
ρίας Μ. Πασιατα, η οποία βεβαιώνει ότι οι κατωτέρω 
συμβάσεις δεν υποκρύπτουν εξαρτημένη εργασία και 
είναι γνήσιες συμβάσεις έργου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθεί με σύμβαση μίσθωσης 
έργου στο Πνευματικό Κέντρο Δήμου Ευκαρπίας, σύμ¬ 
φωνα με τις διατάξεις του άρθρου 681 κ.ε. του Αστικού 
Κώδικα ως εξής: 

ΑΤΟΜΑ ΕΙΔΙΚΟΤΗΤΑ 
Ένας (1) Βοηθός χοροδιδάσκαλου 
Μία (1) Δασκάλα μπαλέτου και μοντέρνου χορού 
Μία (1) Δάσκαλος εικαστικών τεχνών για τμήμα 
ζωγραφικής 

Ένας-Μία Εμψυχωτής -τρία για τμήμα παιδικού 

(1) θεάτρου 

Τέσσερις (4) Καθηγητές μουσικής για τμήμα 

εγχόρδων 

Τρεις (3) Καθηγητές φυσικής αγωγής για 
τμήμα βόλλεϋ 

Τέσσερις (4) Καθηγητές φυσικής αγωγής για 
τμήμα μπάσκετ 

Τρεις (3) Καθηγητές φυσικής αγωγής για τμήμα 
ποδοσφαίρου 

Δύο (2) Καθηγητές φυσικής αγωγής για τμήμα 
χάντμπολ 

Ένας (1) Μαέστρος για τμήμα Φιλαρμονικής 
Ένας (1) Σκηνοθέτης για τμήμα θεάτρου 
Ένας (1) Χοροδιδάσκαλος 
ΣΥΝΟΛΟ Είκοσι τρεις (23) 


Το έργο που θα εκτελεσθεί κατά ειδικότητα είναι 
αυτό που ορίζεται στην υπ’ αριθμ. 12/2007 απόφαση 
του Διοικητικού Συμβουλίου του Πνευματικού Κέντρου 
Δήμου Ευκαρπίας. 

Χρονικό διάστημα εκτέλεσης του έργου ορίζεται σε 
ένα έτος για συνολική παράδοση του έργου. 

Το συνολικό ποσό αμοιβής δεν θα υπερβεί το ποσό 
των 161.500,00 €. 

Τόπος εκτέλεσης του έργου ορίζεται ο Δήμος Ευ¬ 
καρπίας. 

Η εκτέλεση του έργου θα παρακολουθείται από τον 
Πρόεδρο του Διοικητικού Συμβουλίου του Πνευματικού 
Κέντρου Δήμου Ευκαρπίας ή από το εξουσιοδοτημένο 
απ’ αυτόν όργανο. 

Το συγκεκριμένο έργο δεν ανάγεται στον κύκλο των 
συνήθων καθηκόντων των υπαλλήλων του Πνευματικού 
Κέντρου Δήμου Ευκαρπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 23 Οκτωβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 14038 

Τροποποίηση του ΟΈ.Υ του Δήμου Αίπειας. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007, περί 
Οργανισμών Εσωτερικής Υπηρεσίας - Συγκρότηση υπη¬ 
ρεσιών. 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 5864/7.5.1999 απόφασή μας, η οποία 
δημοσιεύθηκε στο ΦΕΚ 1280/Β/22.6.1999, με την οποία 
εγκρίθηκε ο ΟΈ.Υ του Δήμου Αίπειας (όπως αυτή τροπο¬ 
ποιήθηκε με τις υπ’ αριθμ. 19392/18.12.2001,11487/22.8.2003, 
3376/19.4.2004 και 18111/2.12.2005 όμοιες δικές μας). 

4. Την υπ’ αριθμ. 47/2007 απόφαση του Δ.Σ. Αίπειας περί 
τροποποίησης (συμπλήρωσης) του ΟΈ.Υ του Δήμου. 

5. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, έτσι όπως αυτή δια¬ 
τυπώθηκε στο Πρακτικό Νο 12/21.8.2007 (θέμα 4°), με 
την οποία εγκρίνεται η ανωτέρω απόφαση του Δ.Σ. 
Αίπειας. 

6. Την υπ’ αριθμ. 7092/1997 απόφαση του Γ.Γ.Π.Π. «περί 
άσκησης αρμοδιοτήτων κατ’ εντολή» (ΦΕΚ 551/Β'/3.6.1998), 
σε συνδυασμό με την υπ’ αριθμ. 8324/24.5.2004 όμοια 
(ΦΕΚ 818/Β/2.6.2004), αποφασίζουμε: 


Τροποποιούμε την υπ’ αριθμ. 5864/7.5.1999 απόφα¬ 
σή μας, με την οποία εγκρίναμε τον ΟΈ.Υ. του Δήμου 
Αίπειας (όπως αυτή τροποποιήθηκε με τις υπ’ αριθμ. 
19392/18.12.2001,11487/22.8.2003, 3376/19.4.2004 και 18111/ 
2.12.2005, όμοιες δικές μας), και ως εξής: 

Στο μέρος του ΟΕΥ, I. ΑΝΑΛΥΤΙΚΟ ΣΧΕΔΙΑΓΡΑΜΜΑ 
ΟΡΓΑΝΟΓΡΑΜΜΑΤΟΣ ΔΗΜΟΥ ΑΙΠΕΙΑΣ, στο κεφάλαιο Β. 
ΙΔΙΩΤΙΚΟΥ ΔΙΚΑΙΟΥ, στην παράγραφο Ειδικοί Σύμβουλοι 
-Συνεργάτες, προστίθεται: 

- μία (1) θέση Ειδικού Συνεργάτη. 

Κατά τα λοιπά ισχύει ως έχει η υπ’ αριθμ. 5864/7.5.1999 
απόφασή μας (ΦΕΚ 128Ο/Β/22.6.1999) με την οποία εγκρί- 
θηκε ο ΟΕΥ του Δήμου Αίπειας (όπως αυτή τροποποι¬ 
ήθηκε με τις υπ’ αριθμ. 19392/18.12.2001, 1487/22.8.2003, 
3376/19.4.2004 και 18111/2.12.2005, όμοιες δικές μας). 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Αίπειας το ύψος της 
οποίας ανέρχεται περίπου σε 25.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Οκτωβρίου 2007 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΑΙΚ. ΣΑΡΑΝΤΟΠΟΥΛΟΥ 

-♦- 

Αριθμ. 14034 (7) 

Τροποποίηση του ΟΈ.Υ. του Δήμου Μεθώνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007, περί 
Οργανισμών Εσωτερικής Υπηρεσίας -Συγκρότηση υπη¬ 
ρεσιών. 

2. Την υπ’ αριθμ. 5324/26.4.1999 απόφασή μας, η οποία 
δημοσιεύθηκε στο ΦΕΚ 946/τ. Β'/26.5.1999, με την οποία 
εγκρίθηκε ο ΟΈ.Υ. του Δήμου Μεθώνης, όπως αυτή 
τροποποιήθηκε με την υπ’ αριθμ. 11235/30.7.2001 και 
9960/5.8.2005 όμοιες δικές μας. 

3. Την υπ’ αριθμ. 51/2007 απόφαση του Δ. Σ. Μεθώνης 
περί τροποποίησης (συμπλήρωσης) του ΟΈ.Υ. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, έτσι όπως αυτή δια¬ 
τυπώθηκε στο Πρακτικό Νο 12/21.8.2007 (θέμα 8°), με 
την οποία εγκρίνεται η ανωτέρω απόφαση του Δ.Σ. 
Μεθώνης. 

5. Την υπ’ αριθμ. 7092/1997 απόφαση του Γ.Γ.Π.Π «περί 
άσκησης αρμοδιοτήτων κατ’ εντολή» (ΦΕΚ 551/Β73.6.1998), 
σε συνδυασμό με την υπ’ αριθμ. 8324/24.5.2004 όμοια 
(ΦΕΚ 818/Β/2.6.20 04). 

6. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α'), αποφασίζουμε: 

Τροποποιούμε την υπ’ αριθμ. 5324/26.4.1999 απόφαση 
μας η οποία δημοσιεύθηκε στο ΦΕΚ 946/τ. Β'/26.5.1999 με 
την οποία εγκρίθηκε ο ΟΈ.Υ. του Δήμου Μεθώνης, όπως 
αυτή τροποποιήθηκε με την υπ’ αριθμ. 11235/30.7.2001, 
και 9960/5.8.2005 όμοιες δικές μας, και ως εξής: 

1) Στο μέρος του ΟΕΥ, I. ΣΧΕΔΙΑΓΡΑΜΜΑ ΟΡΓΑΝΟ¬ 
ΓΡΑΜΜΑΤΟΣ ΔΗΜΟΥ ΜΕΘΩΝΗΣ, 

- προστίθεται στη διοικητική μονάδα ΔΗΜΑΡΧΟΣ - 
ΑΝΤΙΔΗΜΑΡΧΟΣ, Γραφείο ΚΕΠ. 

- μετονομάζεται το υφιστάμενο Γραφείο Υποστήριξης, 
σε Γραφείο Υποστήριξης - Κοινωνικής Μέριμνας. 

2) Στο μέρος του ΟΕΥ, Οι αναγκαίες διοικητικές ενό¬ 
τητες που προβλέπονται κατά διοικητική μονάδα για 
τον Δήμο Μεθώνης είναι οι εξής, 

- μετονομάζεται το υφιστάμενο Γ ραφείο Υποστήρι¬ 
ξης», σε Γ ραφείο Υποστήριξης - Κοινωνικής Μέριμνας, 

- προστίθεται Γραφείο ΚΕΠ (μετά το Γραφείο Υπο¬ 
στήριξης). 

3) Στο μέρος του ΟΕΥ. Α. ΕΙΔΙΚΕΣ ΘΕΣΕΙΣ, 

προστίθενται δύο (2) θέσεις Ειδικών Συνεργατών (με¬ 
τακλητές). 

4) Στο μέρος του ΟΕΥ. Β. ΔΗΜΟΣΙΟΥ ΔΙΚΑΙΟΥ. 

- μετονομάζεται η διοικητική μονάδα 1. Γ ραφείο Υπο¬ 
στήριξης σε 1. Γ ραφείο Υποστήριξης - Κοινωνικής Μέ¬ 
ριμνας, 

- καταργείται η υφιστάμενη μία θέση ΠΕ 1 Διοικητικού 
(Κοινωνιολόγος), στο Γ ραφείο Υποστήριξης, 

- προστίθεται 1 θέση ΤΕ8 Αδελφών Νοσοκόμων στο 
Γ ραφείο Υποστήριξης, 

- προστίθεται, μετά το Γ ραφείο Υποστήριξης, διοικη¬ 
τική μονάδα, 2. Γ ραφείο ΚΕΠ, με 1 θέση Π Ε Διεκπεραί¬ 
ωσης Υποθέσεων Πολιτών 1 θέση ΔΕ Διεκπεραίωσης 
Υποθέσεων Πολιτών, 

- αναριθμούνται, οι παράγραφοι 2. Τμήμα Διοικητι¬ 
κών και Οικονομικών Υπηρεσιών και 3. Τμήμα Τεχνικών 
Υπηρεσιών και Περιβάλλοντος, αντίστοιχα σε 3. Τμήμα 
Διοικητικών και Οικονομικών Υπηρεσιών και 4. Τμήμα 
Τεχνικών Υπηρεσιών και Περιβάλλοντος, 

- διαγράφεται, στο 2. Τμήμα Διοικητικών και Οικονομι¬ 
κών Υπηρεσιών, στο Γραφείο Ταμιακής Υπηρεσίας, η μία 
(1) από τις δύο (2) υφιστάμενες θέσεις ΔΕ 14 Ελεγκτών 
Εσόδων Εξόδων ΟΤΑ (λόγω μετάταξης της υπηρετού- 
σας υπαλλήλου), 

- διαγράφεται, στο 3. Τμήμα Τεχνικών Υπηρεσιών και 
Περιβάλλοντος, στο Γραφείο Περιβάλλοντος και Η/Μ 
Εξοπλισμού, η μία (1) υφιστάμενη θέση ΤΕ4 Τεχνολόγων 
Μηχανολόγων ή Ηλεκτρολόγων Μηχανικών, και 

- προστίθεται μία (1) θέση ΔΕ 30 Τεχνιτών (Υδραυ¬ 
λικών). 

5) Στο μέρος του ΟΕΥ, Γ. ΕΠΟΧΙΑΚΟ ΠΡΟΣΩΠΙΚΟ. 

- προστίθενται: 1 θέση ΤΕ 8 Αδελφών Νοσοκόμων, 
2 θέσεις κατηγορίας ΠΕ ή ΤΕ ή ΔΕ Ναυαγοσώστες, 2 
θέσεις ΔΕ (η ειδικότητα θα καθορίζεται από την προ¬ 
κήρυξη) και 1 θέση ΔΕ Χειριστής Τρακτέρ. 

- μετονομάζεται η υφιστάμενη μία (1) θέση ΥΕ 16 Με¬ 
ρικής Απασχόλησης (Προσωπικό καθαριότητας για τον 
καθαρισμό των κοινοχρήστων χώρων/τρεις ώρες την 
ημέρα) σε ΥΕ 16 Μειωμένης Απασχόλησης (Προσωπικό 
καθαριότητας για τον καθαρισμό των κοινοχρήστων 
χώρων/τρεις ώρες την ημέρα). 

6) Μετά το μέρος του ΟΕΥ, 2. ΑΡΜΟΔΙΟΤΗΤΕΣ ΓΡΑ¬ 
ΦΕΙΟΥ ΥΠΟΣΤΗΡΙΞΗΣ, -προστίθεται παράγραφος, 3. 
ΑΡΜΟΔΙΟΤΗΤΕΣ ΓΡΑΦΕΙΟΥ ΚΕΠ 

Αποστολή του ΚΕΠ είναι η παροχή διοικητικών πλη¬ 
ροφοριών και η διεκπεραίωση των υποθέσεων των πο¬ 
λιτών από την υποβολή της αίτησης μέχρι την έκδοση 
της τελικής πράξης σε συνεργασία με τις καθ’ ύλην 
αρμόδιες υπηρεσίες. 

Ειδικότερα το ΚΕΠ: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Παραλαμβάνει αιτήσεις πολιτών για την διεκπεραίω¬ 
ση υποθέσεων τους από υπηρεσίες του Δημοσίου, τα 


στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνση τους έντυπα κατά το άρθρο 
3 παράγραφος 3 του Κώδικα Διοικητικής Διαδικασίας 
(ν. 2690/1999). Ελέγχει την πληρότητα των αιτήσεων 
των πολιτών και σε περίπτωση που για τη διεκπεραίω¬ 
ση της υπόθεσης απαιτούνται δικαιολογητικά, που δεν 
υποβάλλονται μαζί με την αίτηση, το ΚΕΠ τα αναζητά 
και τα παραλαμβάνει με οποιονδήποτε πρόσφορο τρόπο 
από τις αρμόδιες υπηρεσίες μετά από σχετική εξουσι¬ 
οδότηση των πολιτών. 

Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωση τους 
υπηρεσία με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το ΚΕΠ στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

Επιπλέον το ΚΕΠ παρέχει και τις εξής υπηρεσίες: 

• Επικύρωση διοικητικών εγγράφων. 

• Θεώρηση γνήσιου υπογραφής. 

• Χορήγηση παραβολών, κινητών επισήμων και υπεύ¬ 
θυνων δηλώσεων. 

• Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

• Με κοινές αποφάσεις του Υπουργού Εσωτερικών 
δημόσιας Διοίκησης και Αποκέντρωσης και του κατά 
περίπτωση αρμόδιου Υπουργού θα καθορίζονται οι δι¬ 
οικητικές διαδικασίες με τα αντίστοιχα έντυπά τους, 
που θα πραγματοποιούνται και από τα ΚΕΠ. Με κοινές 
υπουργικές αποφάσεις μπορούν να καθορίζονται δι¬ 
αδικασίες του ευρύτερου δημόσιου τομέα, οι οποίες 
μπορούν να πραγματοποιούνται και από τα ΚΕΠ. 

• Βεβαίωση της ταυτοπροσωπίας ανηλίκων κάτω των 
δεκατεσσάρων ετών οι οποίοι δεν είναι κάτοχοι δελτίου 
ταυτότητας ή άλλου συναφούς δημοσίου εγγράφου, 
επειδή δεν έχουν συμπληρώσει την απαιτούμενη από 
τον νόμο ηλικία και για τους οποίους απαιτείται βεβαί¬ 
ωση των στοιχείων της ταυτότητας τους για έκδοση 
διαβατηρίου ή για άλλο νόμιμο λόγο. 

- αναριθμούνται οι παράγραφοι 

3. ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ ΟΙ¬ 
ΚΟΝΟΜΙΚΩΝ ΥΠΗΡΕΣΙΩΝ, 4. ΑΡΜΟΔΙΟΤΗΤΕΣ ΤΜΗΜΑ¬ 
ΤΟΣ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ και 

5. ΑΡΜΟΔΙΟΤΗΤΕΣ ΕΠΟΧΙΑΚΟΥ ΠΡΟΣΩΠΙΚΟΥ, αντίστοι¬ 
χα σε 4. ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ, 5. ΑΡΜΟΔΙΟΤΗΤΕΣ ΤΜΗΜΑ¬ 
ΤΟΣ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ και 

6. ΑΡΜΟΔΙΟΤΗΤΕΣ ΕΠΟΧΙΑΚΟΥ ΠΡΟΣΩΠΙΚΟΥ 

Κατά τα λοιπά ισχύει ως έχει η υπ’ αριθμ. 5324/26.4.1999 

απόφασή μας η οποία δημοσιεύθηκε στο ΦΕΚ 946/τ. 
Β726.5.1999 με την οποία εγκρίθηκε ο Ο.Ε.Υ. του Δήμου 
Μεθώνης, όπως αυτή τροποποιήθηκε με την υπ’ αριθμ. 
11235/30.7.2001, και 9960/5.8.2005 όμοιες δικές μας. 

Από την παρούσα απόφαση προκαλείται επιπλέον 
δαπάνη σε βάρος του προϋπολογισμού του Δήμου Με¬ 
θώνης ύψους περίπου 83.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΑΙΚ. ΣΑΡΑΝΤΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 



ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 - ίηΐβτηβΐ: Η11ρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

1 Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

1 Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



0202146061 1070008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν.οΐ.(ίΓ - θ-ιπείΙ: νναΙ)ίτΐ35ΐ0Γ.£ΐ(5)&ΐ·0Γ 














